เรื่องร้องเรียน (ไม่ระบุ) วันที่ 2022-06-12 08:00:41 — แขวงกระทุ่มราย เขตหนองจอก กรุงเทพมหานคร
อยากให้ท่านตรวจสอบเกี่ยวกับอัตรากำลังบุคลากร(พยาบาลวิชาชีพ) ขาดแคลนมานานมากหลายปีซึ่งไม่เคยได้รับการแก้ไข ของทางโรงพยาบาลเวชการุณย์รัศมิ์ หนองจอกค่ะ ซึ่ง รพ. ในเครือสำนักการแพทย์เหมือนกันอัตรากำลังเพียงพอและเยอะกว่ามาก ซึ่งทางคณะพยาบาลศาสตร์เกื้อการุณย์ผลิตพยาบาลวิชาชีพ เพื่อ รพ.ใน กทม. ปีละ 200++ คน วพว. ก็ไม่ได้น้องใหม่มาหลายปีแล้วเช่นกันค่ะ เช่น ตึกผู้ป่วยในที่ดิฉันทำงานอยู่นะ ณ ตอนนี้ มีพยาบาลที่ต้องทำงานขึ้นเวรเช้า เวรบ่าย เวรดึก แค่ 7 คน ค่ะ คนไข้ 32 เตียง น่าจะเรียกได้ว่าเป็น Semi-ICU เลยก็ว่าได้ค่ะ เพราะ ต้องดูแลคนไข้ที่ใช้เครื่องช่วยหายใจหลายเตียงค่ะ 
ขอท้าวความนิดนึงนะคะ เมื่อ 3 ปีก่อนดิฉันทำงานอยู่ที่ รพ.สิรินธร(อ่อนนุช) ได้เขียนย้ายราชการมาอยู่ที่ รพ.เวชการุณย์รัศมิ์ เนื่องจากใกล้บ้านค่ะ แต่มาเจอปัญหาบุคลากรขาดแคลนค่ะ ตอนอยู่ รพส. ตึกผู้ป่วยใน 1 ตึก จำนวนพยาบาลที่ขึ้นทำงานต่อ 1 เวรเท่ากัน กับ รพว. ค่ะ
เวรเช้า RN ขึ้นเวร 4 คน PN 2 คน 
เวรบ่าย RN 3 คน PN 2 คน
เวรดึก RN 3 คน PN 2 คน
แต่พยาบาล และเจ้าหน้าที่เพียงพอค่ะ มีพยาบาลที่ต้องทำงานขึ้นเวรเช้า เวรบ่าย เวรดึก ถึง 15 คน ค่ะ
ดูแลคนไข้ 30 เตียง ตัดภาพมาที่ รพว. ซึ่งในแต่ละเดือนต้องขึ้นเวร 45 เวร++ ต่อคนต่อเดือน วันหยุดแทบไม่มี ห้ามป่วย ห้ามลาฉุกเฉิน ขนาดคนในครอบครัวป่วยยังไม่มีเวลาดูแลเลยค่ะ เพราะ ไม่มีคนแทน ขนาดคุณภาพชีวิตพยาบาลยังแย่กันขนาดนี้ เพราะ คนที่ดูแลผู้ป่วยใกล้ชิดที่สุดก็คือพยาบาลค่ะ ใกล้หมดแรงในการดูแลคนไข้แล้วค่ะท่านทุกวันนี้ ควงเวรจนไม่มีเวลาให้ครอบครัว ไม่มีเวลาให้ลูกๆ ลงเวรทีก็สลบ เพราะ ควงเวรยาว ตอนที่ตัวดิฉันเองตอนตั้งครรภ์อยู่ยังต้องควงเวร 5-6 เวรติด จนน้ำเดิน คลอดบุตรก่อนกำหนดอีก ผอ. หัวหน้าฝ่ายการพยาบาลรับทราบปัญหานี้มานานแล้วค่ะ แต่ทุกอย่างก็เหมือนเดิม ไม่เคยได้รับการแก้ไขเลยค่ะท่าน จากใจพยาบาลตัวน้อย ที่อยากระบายความในใจ อยากให้ท่านตรวจสอบตรงจุดนี้ให้ด้วยนะคะ ขอบคุณมากค่ะ 
**โทรสอบถามปัญหาเพิ่มเติม 
และแจ้งความคืบ 0623322248 
ID line : pp_wichy